Afdeling: Byg og Miljø

Dato: 09-03-2022

Reference: Niels Kristian Petersen

Tlf.: 89594007

E-mail: nkp@norddjurs.dk

Journalnr.: 08/10515

Allingåbro Skytteforening

Tøjstrupvej 37D

8961 Allingåbro

# T I L S Y N S R A P P O R T

# Miljøtilsyn hos Allingåbro skytteforenings udendørs skydebane

|  |  |
| --- | --- |
| **Tilsynsdato:** | 23. december 2019 |
| **Fra virksomheden deltog:** | Ingen - tilsynet var uvarslet |
| **Fra Norddjurs Kommune deltog:** | Niels K. Petersen |
| **Virksomhedens kontaktperson:** | Per S. Olesen (formand) |
| **Virksomhedens CVR-nr.:** | 31987504 |
| **Virksomhedens telefonnr.:** | Ukendt |
| **Virksomhedens mail-adresse:** | allingaabro.skytteforening@gmail.com |
| **Virksomhedstype:** | Udendørs skydebane |
|  |  |

**Baggrunden for tilsynet**

Norddjurs Kommune har foretaget et basistilsyn på virksomheden, som er en samlet gennemgang af virksomhedens miljøforhold. Formålet med tilsynet var at sikre, at virksomheden overholder miljøbeskyttelsesloven, lov om forurenet jord, regler udstedt i medfør af disse love og afgørelser truffet i medfør af disse. Tilsynet er foretaget i henhold til § 65 i miljøbeskyttelsesloven.

Formålet med miljøtilsyn generelt er at sikre, at virksomheden overholder miljøbeskyttelsesloven, lov om forurenet jord, regler udstedt i medfør af disse love og afgørelser truffet i medfør af disse. Tilsynet er foretaget i henhold til § 65 i miljøbeskyttelsesloven.

Tilsynet var uvarslet. Der var derfor ikke en repræsentant for skytteforeningen tilstede på tilsynet.

**Generelt**

Allingåbro Skytteforening driver en udendørs skydebane på adressen Tøjstrupvej 37D, 8961 Allingåbro. Skydebanen består af en 25 m pistolbane, en 50 m salon bane, en 100 m riffelbane og en 200 m riffelbane fordelt på to arealer, der begge har endevold som kuglefang. Skydebanen reguleres af en miljøgodkendelse af 29. marts 1999.

**Affald**

Der sorteres i pap og dagrenovation, der afhentes af kommunens ordning. Øvrigt affald (bly fra kuglefang og patronhylstre) medbringes af foreningens medlemmer og bortskaffes til produkthandel.

**Råvarer**

Ikke relevant

**Støj**

Støj reguleres i miljøgodkendelse af 29. marts 1999. Der har ikke været klager over støj siden sidste tilsyn.

**Luft**

Ikke relevant.

**Spildevand**

Der afledes ikke spildevand fra anlægget. Regnvand nedsives lokalt. Sanitært spildevand fra klubhus ledes til 6.000 liters nedgravet tank, der tømmes af NKI A/S.

**Fyringsanlæg og olietanke**

Ingen. Klubhus opvarmes med elvarme.

**Jordforurening**

Der er ikke registreret jordforurening på stedet i JAR (jordforureningslovens arealregister). Der blev ved tilsynet ikke visuelt set noget, der kunne være tegn på en jordforurening.

**Egenkontrol**

Virksomheden skal to gange om året indberette skydetider til Norddjurs Kommune og samtidigt annoncere skydetider i lokal ugepresse.

**Opfølgning på tidligere meddelte henstillinger, påbud eller indskærpelser**

Ikke meddelt håndhævelser på tilsyn 2016.

**Brugerbetaling**

Virksomheden er grundet foreningsstatus ikke omfattet af Miljøministeriets bekendtgørelse nr. 1475 af 12. december 2017 om brugerbetaling for godkendelse og tilsyn efter lov om miljøbeskyttelse.

**Offentliggørelse af tilsynsrapport**Alle tilsynsrapporter skal i henhold til reglerne for miljøtilsyn[[1]](#footnote-1) offentliggøres. Dette sker på websiden for Digital MiljøAdministration <https://dma.mst.dk/>. Inden tilsynsrapporten offentliggøres, skal du have mulighed for at kommentere rapporten. Kommentarerne skal indsendes skriftligt til Norddjurs Kommune enten til adressen Norddjurs Kommune, Virksomhedsgruppen, Torvet 3, 8500 Grenaa eller på mail til nkp@norddjurs.dk. Kommentarerne til rapporten skal være modtaget i Norddjurs Kommune inden den 23. marts 2022 inden for rådhusets åbningstid. Hvis vi ikke modtager nogle kommentarer fra dig inden denne dato, vil Norddjurs Kommune umiddelbart herefter offentliggøre rapporten uden ændringer.

Det skal oplyses, at enhver har ret til at søge aktindsigt i sagens øvrige oplysninger, dog med de begrænsninger som offentlighedsloven[[2]](#footnote-2), forvaltningsloven[[3]](#footnote-3) og miljøoplysningsloven[[4]](#footnote-4) sætter.

Med venlig hilsen



Niels Kristian Petersen

Miljøsagsbehandler

1. Bekendtgørelse nr. 1519 af 7. december 2016 om miljøtilsyn [↑](#footnote-ref-1)
2. Lov nr. 556 af 29. maj 2018 om offentlighed i forvaltningen [↑](#footnote-ref-2)
3. Lovbekendtgørelse nr. 433 af 22. juni 2014 om forvaltningsloven [↑](#footnote-ref-3)
4. Lovbekendtgørelse nr. 980 af 16. august 2017 om aktindsigt i miljøoplysninger [↑](#footnote-ref-4)